# SAKSUTSKRIFT

Arkivsak-dok. 19/00471-12

Saksbehandler Dag-Bjørn Aundal

Ny 1.gangsbehandling reguleringsplan gang- og sykkelvei Kjelklia Aure sentrum

|  |  |  |
| --- | --- | --- |
| Saksgang | Møtedato | Saknr |
| 1 Hovedutvalg for kommuneutvikling | 27.11.2019 | 55/19 |

Hovedutvalg for kommuneutvikling har behandlet saken i møte 27.11.2019 sak 55/19

Møtebehandling

Bernt Olav Simonsen orienterte i saken.

Votering

Rådmannens innstilling ble vedtatt 6 mot 1 stemmer.

Hovedutvalg for kommuneutviklings vedtak/innstilling

Planforslaget for gang- og sykkelvei Kjelklia Aure sentrum utarbeides i tre alternativer:

Alternativ 1 blir med dagens fylkesveitrase, endret avkjørsel til Breivikvegen, samt endring av formål og adkomstvei i Leirdalsbukta.

Alternativ 2 blir med sideforskjøvet fylkesvei fra pel 380 (ved Leirdalsbekken) til pel 690 (ved det nordligste bolighuset ved avkjørsel til Breivikvegen), samt endring av formål og adkomstvei i Leirdalsbukta.

Alternativ 3 blir med sideforskjøvet fylkesvei fra pel 380 (ved Leirdalsbekken) og helt opp til Kjelklia. I tillegg er det regulert inn to-sidig busstopp i område ved avkjørsel for nytt boligfelt på Barlaup-eiendommen som det er startet opp planarbeid med.

Med hjemmel i Plan- og bygningslovens §12-11 blir alternativ 1, 2 og 3 til reguleringsplan for gang- og sykkelvei Kjelklia Aure sentrum lagt ut til offentlig ettersyn samt sendt til sektormyndighetene og naboene for uttale med frist på seks uker for å komme med merknader.

**Ny 1.gangsbehandling reguleringsplan gang- og sykkelvei Kjelklia Aure sentrum**

**Forslag til vedtak:**

Planforslaget for gang- og sykkelvei Kjelklia Aure sentrum utarbeides i tre alternativer:

Alternativ 1 blir med dagens fylkesveitrase, endret avkjørsel til Breivikvegen, samt endring av formål og adkomstvei i Leirdalsbukta.

Alternativ 2 blir med sideforskjøvet fylkesvei fra pel 380 (ved Leirdalsbekken) til pel 690 (ved det nordligste bolighuset ved avkjørsel til Breivikvegen), samt endring av formål og adkomstvei i Leirdalsbukta.

Alternativ 3 blir med sideforskjøvet fylkesvei fra pel 380 (ved Leirdalsbekken) og helt opp til Kjelklia. I tillegg er det regulert inn to-sidig busstopp i område ved avkjørsel for nytt boligfelt på Barlaup-eiendommen som det er startet opp planarbeid med.

Med hjemmel i Plan- og bygningslovens §12-11 blir alternativ 1, 2 og 3 til reguleringsplan for gang- og sykkelvei Kjelklia Aure sentrum lagt ut til offentlig ettersyn samt sendt til sektormyndighetene og naboene for uttale med frist på seks uker for å komme med merknader.

**Bakgrunn**

Hovedutvalg for kommuneutvikling hadde i møte den 25.06.2019, sak 29/19, forslag til reguleringsplan for gang- og sykkelvei Kjelklia Aure sentrum til behandling.

Utvalget vedtok at planforslaget skulle utarbeides i to alternativer; alternativ 1 med dagens fylkesveitrasè og alternativ 2 med forskyving av fylkesveitrasèen forbi avkjørselen til Breivikvegen.

Under utarbeiding av alternativ 2 har det vist seg at forskyving av fylkesveitrasèen medfører noen utfordringer. Sideflytting av fylkesveien medfører at det må prosjekteres ny horisontal- og vertikalkurvatur for både fylkesveien og gang- og sykkelvei, vurdere løsning for fysisk trafikkskille mellom fylkesvei og gang- og sykkelvei, samt på ny prosjektere samtlige avkjørsler som blir berørt av tiltaket.

Det er også blitt utarbeidet to alternativer med forskyving av fylkesveitrasèen. I det ene av disse alternativene er fylkesveien forskjøvet fra bebyggelsen ved avkjørselen til Breivikvegen og ned til Leirdalsbekken og i det andre alternativet hvor fylkesveien er forskjøvet helt fra rundkjøring på Kjelklia og ned til Leirdalsbekken (med to-sidig busstopp i område ved avkjørsel for nytt boligfelt på Barlaup-eiendommen som det er startet opp planarbeid med).

**Rådmannens vurdering**

For nærmere vurdering av reguleringsplanarbeidet og grunnlaget for dette så vises det til saksfremlegget til sak 29/19, samt påfølgende vedtak av Hovedutvalg for kommuneutvikling som følger vedlagt.

Ut fra opplysningene som har fremkommet i forbindelse med planarbeidet med alternativ 2 vurderer rådmannen det som formålstjenlig at Aure kommune legger 3 alternativer ut til offentlig ettersyn.

Alternativ 1 (også nevnt som A): med dagens fylkesveitrase, men med endret avkjørsel til Breivikvegen.

Alternativ 2 (også nevnt som B): med sideforskjøvet fylkesvei fra pel 380 (ved Leirdalsbekken) til pel 690 (ved det øverste bolighuset ved avkjørsel til Breivikvegen).

Alternativ 3 (også nevnt som C): med sideforskjøvet fylkesvei hele veien fra Leirdalsbekken og helt opp til Kjelklia. I tillegg er det regulert inn to-sidig busstopp i område ved avkjørsel for nytt boligfelt på Barlaup-eiendommen som det er startet opp planarbeid med.

Ved å legge tre alternativer ut til offentlig ettersyn og sendt på høring gir man sektormyndighetene og naboene muligheter til å vurdere hvilket av de tre planforslagene de vurderer til å være best. Når det foreligger merknader og uttaler til planforslagene må kommunen vurdere hvilket ett av forslagene man bør gå videre med og legge frem for Kommunestyret til godkjenning.

**Konklusjon/oppsummering:**

Rådmannen foreslår at man endrer vedtaket i KOMUTV-sak 29/19 slik at man legger 3 alternativer til forslag til reguleringsplan for gang- og sykkelvei Kjelklia Aure sentrum ut til offentlig ettersyn og sendt til sektormyndigheter og naboer for uttale.

RETT UTSKRIFT

DATO 11.desember.2019